b"\n_START_ARTICLE_\nPremis Oscar de 1962\n_START_SECTION_\nCuriositats\n_START_PARAGRAPH_\nLa pel\xc2\xb7l\xc3\xadcula m\xc3\xa9s nominada de la nit fou Lawrence d'Ar\xc3\xa0bia de David Lean amb 10 nominacions, i tamb\xc3\xa9 fou la m\xc3\xa9s premiada de la nit amb set premis en total, entre ells millor pel\xc2\xb7l\xc3\xadcula, director, gui\xc3\xb3 adaptat i m\xc3\xbasica original. Gregory Peck aconsegu\xc3\xad el premi a millor actor principal pel seu paper a To Kill a Mockingbird de Robert Mulligan, considerat un dels millors papers de la hist\xc3\xb2ria del cinema. Per la seva banda Anne Bancroft i Patty Duke recrearen les vides d'Anne Sullivan i Helen Keller a El miracle d'Anna Sullivan d'Arthur Penn, papers pels quals aconseguiren sengles Oscars._NEWLINE_Ingmar Bergman aconsegu\xc3\xad una nominaci\xc3\xb3 a millor gui\xc3\xb3 original per S\xc3\xa5som i en spegel, pel\xc2\xb7l\xc3\xadcula que l'any anterior havia aconseguit el premi a millor pel\xc2\xb7l\xc3\xadcula de parla no anglesa. Henry Mancini i Johnny Mercer es convertiren en els primers compositors a repetir guard\xc3\xb3 dos anys seguits en la categoria de millor can\xc3\xa7\xc3\xb3 amb la seva vict\xc3\xb2ria per Dies de vi i roses de Blake Edwards."